Suchinthana/ta-wikipedia huggingface dataset:
சார்லட்டி மூர் சிட்டர்லி

சார்லட்டி எம்மா மூர் சிட்டர்லி (Charlotte Emma Moore Sitterly) (செப்டம்பர் 24, 1898 – மாச்சு 3, 1990) ஓர் அமெரிக்க வானியலாளர் ஆவார். இவர் தன் விரிவான சூரியனும் வேதித் தனிமங்களும் சார்ந்த கதிர்நிரல் ஆய்வுகளுக்காக பெயர்பெற்றவர். இவரது தரவுகளின் பட்டியல் இன்றும் வழக்கமாகப் பயன்படுத்தப்படுகிறது.

இளமையும் கல்வியும்

இவர் ஜார்ஜ் டபுள்யூ. , எலிசபெத் வால்டன் மூர் ஆகிய இணையருக்குக் கோட்சுவில்லி எனும் பென்சில்வேனியாவைச் சேர்ந்த சிற்றூருக்கு அருகில் பிறந்தார்.  இவரது தந்தையார் பென்சில்வேனியாவைச் சேர்ந்த செசுட்டர் கவுன்டி பள்ளிகளுக்கு கண்காணிப்பாளராக இருந்தார்.   இவரது தாயார் ஒரு பள்ளி ஆசிரியை ஆவார்.  இவரது பெற்றோர் இருவரும் குவேக்கர்கள். இவரும் வாழ்நாள் முழுதும் பால்லோபீல்டு நண்பர் கூட்டத்தில் இருந்தார்.

வாழ்க்கைப் பணி

சொந்த வாழ்க்கை

தகைமைகள்
விருதுகள்
 வானியலுக்கான ஆன்னி ஜம்ப் கெனான் விருது (1937). 
கூட்டாட்சிப் பெண்கள் விருது (1961)
வில்லியம் எஃப். மெகர்சு விருது,   அமெரிக்க ஒளியியல் கழகம் (1972)
புரூசு பதக்கம் (1990)
சிறப்புகள்
 துணைத்தலைவர், அமெரிக்க வானியல் கழகம்
 துணைத்தலைவர், பிரிவு டி அமெரிக்க அறிவியல் மேம்பாட்டுக் கழகம்
 தலைவர், அடிப்படை கதிர்நிரல் தரவுகள் ஆணையம், பன்னாட்டு வானியல் ஒன்றியம்
இவரது பெயரைத் தாங்கியவை
சிறுகோள் 2110 மூர் சிட்டர்லி

பணிகள்
 வானியற்பியல் சார்ந்த பன்முக அட்டவணை, 1933 
 சூரியக் கதிர்நிரல்கள்  (அரோல்டு டி. பாப்காக் உடன்), 1947
 விண்மீன்களின் பெருந்திரள்கள்  (என்றி நோரிசு இரசல் உடன்), 1940 
புற ஊதாக்கதிர் பன்முக அட்டவணை, 1950 
 ஒளியியல் கதிர்நிரல் பகுப்பாய்வுகளில் பெற்ற அணு ஆற்றல் மட்டங்கள், 1958

மேலும் படிக்க
BAAS Obituary
Bibliography from the Astronomical Society of the Pacific
"Oral History Transcript — Dr. Charlotte Moore Sitterly", American Institute of Physics.

மேற்கோள்கள்

வெளி இணைப்புகள்

அமெரிக்க வானியலாளர்கள்
அமெரிக்கப் பெண் அறிவியலாளர்கள்
1898 பிறப்புகள்
1990 இறப்புகள்
பெண் வானியலாளர்கள்
சாவித்திரி ஆறு

சாவித்திரி ஆறு, இந்தியாவின் மகராஷ்டிரா மாநிலத்தில், சதாரா மாவட்டத்தில் உள்ள மஹாபலீஸ்வர் மலையில் உற்பத்தியாகும் 5 ஆறுகளில் ஒன்று. இந்த ஆறு டாக்டர். மகத் குலாலே என்பவரால் 1982ஆம் ஆண்டு கண்டுபிடிக்கப்பட்டது. மஹாபலிஷ்வரிலிருந்து உற்பத்தியாகி ராய்கட் மாவட்டத்தில் பாய்ந்து, கொங்கணப் பகுதியில் உள்ள  ஹரிஹரிஷ்வரில் அரபிக் கடலில் கலக்கிறது. இது  போலாட்புர்,  மகத், மன்கோன் மற்றும் சிரிவரதன்  ஆகிய தாலுக்கா வழியாக செல்கின்றது. சாவித்திரி ஆற்றின் கரையில் சிவன் கோயில்கள் உள்ளன. கடைசி 100கிமீல் ரைகாட் மற்றும் இரத்தினகிரிக்கிடையே எல்லையாக அமைகிறது. இதன் முக்கியமான கிளையாறு டாஸ்கானில் வலப்புறத்தில்  நுழையும் கல் நதியாகும். 3 ஆகத்து 2016 ஆம் ஆண்டு ரைகாட் மாவட்டத்தில், ஆங்கிலேயர் காலத்தில் கட்டப்பட்ட பாலம் இடிந்து விழுந்ததில் 24 பேர் காணமல் போயினார்கள். இரண்டு மாநில போக்குவரத்து பேருந்துகள் மற்றும் பல வாகனங்கள் ஆற்றில் விழுந்து மூழ்கியுள்ளன.

இதனையும் காண்க 
 மஹாபலீஸ்வரில் பீடபூமியில் உற்பத்தியாகும் பிற நான்கு ஆறுகள்:
 கிருஷ்ணா ஆறு
 காயத்ரி ஆறு 
 கொய்னா ஆறு
 வெண்ணா ஆறு

மேற்கோள்கள் 

மகாராட்டிர ஆறுகள்
சாத்தாரா மாவட்டம்
ராய்கட் மாவட்டம்
அரபுக் கடலில் கலக்கும் இந்திய ஆறுகள்
சங் பேயி மா

சங் பேயி மா (Chung-Pei Ma) () ஓர் அமெரிக்க தைவான் வானியற்பியலாளரும் அண்டவியலாளரும் ஆவார்.  இவர் பெர்க்கேலியில் உள்ள கலிபோர்னியா பல்கலைக்கழக வானியல் பேராசிரியர் ஆவார்.  இவர் 2011 இல் இருந்து 2016 வரையில் பல பெரிய கருந்துளைகளைக் கண்டுபிடித்த குழுக்களில் தலைமை தாங்கி உள்ளார்.

வாழ்க்கை
மா தைவானில்  குவாங் சாவோ கெங்குக்கும் சீ-சென் மாவுக்கும் பிறந்தார். இவர் நான்காம் அகவையிலேயே வயலின் வாசிக்கத் தொடங்கியுள்ளார். இவர் தாய்பெய் நகராட்சி முதல் பெண்கள் முதுநிலைப் பள்ளியில் சேர்ந்து 1983 இல் தாய்வான் தேசிய வயலின் போட்டியில் வென்றுள்ளார்.  இவர் மசாசூசட்சு தொழில்நுட்ப நிறுவனத்தில் சேர்ந்த் படித்து 1987 இல் இயற்பியலில் இளம் அறிவியல் பட்டத்தைப் பெற்றார். இவர் அங்கே 1993 இல் இயற்பியலில் த முனைவர் பட்டத்தைப் பெற்றார். இவர் தன் முனைவர் பட்ட வழிகாட்டிகளாகிய ஆலன் குத், எடுமண்டு டபுள்யூ. பெர்ட்சிங்கரோடு இணைந்து  கோட்பாட்டு அண்டவியலிலும் துகள் இயர்பியலிலும் ஆய்வுகள் மேற்கொண்டார்.  தன் பதின்பருவத்தில் வயலின் பிரியம் கொண்டு,  16 ஆம் அகவையில் தைவான் தேசிய வயலின் போட்டியில் வென்ற இவர்  கல்லூரி நாட்களில் அந்நிறுவன போசுட்டனில் அமைந்த புதிய இங்கிலாந்து வயலின்  இசைக்காப்பகத்தில் வயலின் வகுப்புகளும் எடுத்துள்ளார்.

இவர் 1993 முதல் 1996 வரை கலிபோர்னியா தொழில் நுட்ப நிறுவனத்தில் முதுமுனைவர் ஆய்வுநல்கையைப் பெர்றார். மா1996 முதல் 2001 வரை பெனிசில்வேனியா பல்கலைக்கழகத்தில் உதவி, இணைப் பேராசிரியராக இருந்தார். இங்கே இவட் கற்பித்தல் தகைமைக்காக இலிண்டுபேக விருதைப் பெற்றார்.  இவர் 2001 இல் பெர்க்கேலி கலிபோர்னியா பல்கலைகழக வானியல் புலத்தில்  வானியல் பேராசிரியராக விளங்கினார்.

இவரது ஆராய்ச்சி ஆர்வங்கள் அண்டப் பேரியல் கட்டமைப்பு, இருண்ட பொருள், அணட நுண்ணலைப் பின்னணி ஆகியவற்றில் கவிந்திருந்தது.  இவர் 2011 இல் மிகப் பெரிய கருந்துளைகளைக் கண்டுபிடித்த குழுவுக்குத் தலைமைதாங்கினார்.

இவர்  வானியற்பியல் இதழின்  அண்டவியலுக்கான பதிப்பாசிரியர் ஆவார்.

தகைமைகளும் விருதுகளும்
1987 – பை பீட்டா கப்பா விருது
1997 – வானியலுக்கான ஆன்னி ஜம்ப் கெனான் விருது, (அமெரிக்க வானியல் கழகம்)
1999 – சுலோவான் அறக்கட்டளை ஆய்வுறுப்பினர்
2003 – மரியா கொயெப்பர்ட் மேயர் விருது (அமெரிக்க இயற்பியல் கழகம்) 
2009 – அமெரிக்க இயற்பியல் கழக ஆய்வுறுப்பினர்  
2012 – அமெரிக்க அறிவியல் மேம்பாட்டுக் கழக ஆய்வுறுப்பினர், 
2012 – சைமன் அறக்கட்டளை ஆய்வுறுப்பினர்,

தேர்ந்தெடுத்த வெளியீடுகள்

மேற்கோள்கள்

வெளி இணைப்புகள்
Behemoth Black Hole Found in an Unlikely Place, accessed 8 April 2016.
Sarah Lewin, Surprise! Gigantic Black Hole Found in Cosmic Backwater, accessed 8 April 2016.
Dark Matter, the Other Universe, presentation by Ma, SETI Institute (video)

1966 பிறப்புகள்
வாழும் நபர்கள்
அமெரிக்க வானியற்பியலாளர்கள்
அமெரிக்க அண்டவியலாளர்கள்
தைவான் வானியலாளர்கள்
பெண் வானியலாளர்கள்
தாய்வான் அறிவியலாளர்கள்
அமெரிக்க அறிவியலாளர்கள்
மாசாச்சுசெட்டு தொழில்நுட்பக் கழக முன்னாள் மாணவர்கள்
மானி சரனமேய்

மானி சரனமேய் (பிப்ரவரி 10, 1959) என்பவா் இந்தியாவின் 14 வது மக்களவை உறுப்பினராக இருந்திருக்கிறாா். இவர் மணிப்பூரின் மணிப்பூர் புறநகா் தொகுதியை பிரதிநிதித்துவப்படுத்துகிறார்.

வெளி இணைப்புகள் 

 இந்தியாவின் நாடாளுமன்ற இணையத்தளத்தின் அதிகாரப்பூர்வ வாழ்க்கைக் குறிப்பு

14வது மக்களவை உறுப்பினர்கள்
1959 பிறப்புகள்
வாழும் நபர்கள்
ஏ. கே. செல்லையா

ஏ. கே. செல்லையா (A. K. Chellaiya) என்பவர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவாா். இவா் 1952 தேர்தலில் குளச்சல் தொகுதியில் இருந்து இந்திய தேசிய காங்கிரஸ் கட்சி வேட்பாளராக  திருவாங்கூர்-கொச்சி சட்டமன்றத்திற்கு தேர்ந்தெடுக்கப்பட்டார்.

மேற்கோள்கள்

இந்திய தேசிய காங்கிரஸ் அரசியல்வாதிகள்
சாமி வெங்கடாசலம் செட்டி

சாமி வெங்கடாசலம் செட்டி (Sami Venkatachalam Chetty, இறப்பு: 17 நவம்பர் 1958): இவா் ஒரு இந்திய அரசியல்வாதி, தொழிலதிபர் மற்றும் இந்திய சுதந்திர போராட்ட வீரர் ஆவார். இவர் சென்னை சட்டமன்ற உறுப்பினராகவும், இம்பீரியல் சட்டமன்ற கவுன்சிலின் உறுப்பினராகவும், சென்னை மாநகராட்சியின் தலைவராகவும் பணியாற்றினார்.

வாழ்க்கை 
1920 களின் தொடக்கத்தில் இந்திய தேசிய காங்கிரஸில் சேர்ந்தார். 1926 தேர்தல்களில் சென்னை சட்ட பேரவைக்கு தேர்ந்தெடுக்கப்பட்டார். சைமன் குழு வருகையின் போது சுயராஜ் கட்சியின் தலைவராக அவர் பணியாற்றினார். 1925-26 இல் செட்டி சென்னை மாநகராட்சி தலைவராகவம் பணியாற்றினார்.

1934 ஆம் ஆண்டில், இந்திய இம்பீரியல் சட்டமன்ற கவுன்சில் தேர்தலில் ஆர்.கே.சண்முகம் செட்டியை தோற்கடித்தார். அவர் 1930 இல் பிற்பகுதியில் அரசியலில் இருந்து விலகுவதற்கு அறிவிப்பதற்கு முன்பு சட்டசபை உறுப்பினராக பணியாற்றினார்.

மேற்கோள்கள் 

1958 இறப்புகள்
தமிழ்நாட்டு இந்திய விடுதலைப் போராட்ட வீரர்கள்
மீன்முட்டி அருவி (திருவனந்தபுரம்)

மீன்முட்டி அருவி என்பது தென்னிந்திய மாநிலமான கேரளாவின், திருவனந்தபுரம் மாவட்டத்தில், திருவனந்தபுரம் நகரிலிருந்து, 45கிமீ தொலைவில் அமைந்துள்ள ஒரு அருவியாகும். இந்த அருவி நெய்யாறு  நீர்த்தேக்கத்திற்கு அருகில் அமைந்துள்ளது. இந்த அருவிக்குச் செல்ல போக்குவரத்து வாகனங்கள்  இல்லாதக் காரணத்தினால், பயணிகள் 2கிமீ தொலைவுக்கு நடந்துதான் வேண்டும். கொம்பைக்காணி அருவி, மீன்முட்டி அருவியிலிருந்து அகஸ்தியகூடம் செல்லும் வழியில் 2கிமீ தொலைவில் உள்ளது.

மேற்கோள்கள்

வெளி இணைப்புகள் 
 Meenmutty Waterfalls

திருவனந்தபுரம் மாவட்டத்திலுள்ள அருவிகள்
திருவனந்தபுரம் மாவட்டத்திலுள்ள சுற்றுலாத் தலங்கள்
நாடரி ஆறு

நாடரி ஆறு, இந்திய மாநிலங்களான தமிழ்நாடு மற்றும் ஆந்திரா வழியாகச் செல்கிறது. புத்தூரின் அருகே,வேளிகொன்டா மலைகளில், நாடரி ஆறு தோன்றுகிறது. நெல்லூர் மற்றும் திருவள்ளூர் மாவட்டம் வழியாக 100கிமீ தூரம் ஒடி, பக்கிங்காம் கால்வாயை அடைகிறது. பின்னர் எண்ணூர் அருகே, வங்காள விரிகுடாவில் கலக்கிறது.

மேற்கோள்கள் 

ஆந்திர ஆறுகள்
திருவள்ளூர் மாவட்ட ஆறுகள்
ஒலியாரிக் அருவி

ஒலியாரிக் நீர்வீழ்ச்சி (Oliyarik Waterfalls) என்பது இந்தியாவிலுள்ள கேரள மாநிலத்தின் கொல்லம் மாவட்டத்திலுள்ள ஒரு சுற்றுலாத் தலமாகும் . கொல்லம் நகரத்திலிருந்து 55 கிலோமீட்டர் தொலைவில் அமைந்துள்ள இந்த அருவி இம்மாவட்டத்திலுள்ள நான்கு அருவிகளில் ஒன்றாக மிகவும் குறைவாகவே அறியப்பட்டுள்ளது..

இவற்றையும் காண்க 
 கும்பவுருட்டி நீர் வீழ்ச்சி
 பாலருவி
 மணலார் அருவி

மேற்கோள்கள் 

கொல்லம் மாவட்டத்திலுள்ள அருவிகள்
காரன் ஜே. மீச்

காரன் ஜே. மீச் (Karen J. Meech) (பிறப்பு: 1959) அவாய்ப் பல்கலைக்கழக வானியல் நிறுவனத்தில் பணிபுரியும் ஓர் அமெரிக்க வானியலாளர் ஆவார்.

 
இவர் கோள் வானியலில் சிறப்பு புலமை பெற்றவர். குறிப்பாக, நெடுந்தொலைவு வால்வெள்ளிகளுக்கும் தொடக்க கால சூரியக் குடும்பத்துக்கும் உள்ள உறவை ஆய்வதில் வல்லுனர். இவர் பயில்நிலை, தொழில்முறை வானியல் ஆய்வு ஒருங்கிணைப்பிலும் அறிவியல் ஆசிரியர் கல்வியிலும் ஆர்வமோடு செயல்படுகிறார். இவர் கோள்களை நோக்கி எனும் உயர்நிலைப் பள்ளி ஆசிரியர்-மாணவர் பரப்புரை நிகழ்ச்சியைப் பசிபிக் தீவுகளில் உருவாக்கி நடத்தி வருகிறார்.  இவர் 1987 இல் மசாசூசட் தொழில்நுட்ப நிறுவனத்தில் கோள் அறிவியலில் தன் முனைவர் பட்ட்த்திப் பெற்றார். இவர் தனது இளம் அறிவியல் பட்டத்தை அவுசுட்டனில் உள்ள இரைசுப் பலகலைக்கழகத்தில் 1981 இல் பெற்றார். இவர் அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருது, எச். சி. உரே பரிசு (1994) ஆகியன உள்ளிட்ட பல விருதுகளைப் பெற்றுள்ளார்.

இவர் ஆழ்மொத்தல் திட்ட விண்கல ஆய்வில் இணை ஆய்வாளராக உள்ளார். இவர் நடப்புக் கண்டுபிடிப்புத் திட்டங்களாகிய எபொக்சி ( EPOXI),  விண்மீந்தூசு நெக்சுட்டு (Stardust-NExT) ஆகியவற்றிலும் இணை ஆய்வாளராக உள்ளார்ரிம்மூன்றுத் திட்டங்களிலும் இவர் தரை, விண்வெளி நோக்கீட்டு நிகழ்ச்சிகளை ஒருங்கிணைத்து வருகிறார்ரிவர் அவாய்ப் பல்கலைக்கழகப் பொறுப்புத் தலைவராகவும் உள்ளார்.

நாசா வான் உயிரியல் நிறுவன முன்னணிக் குழு அதன் ஆய்வில்  "நீரமைந்த வாழ்தகவு உலகங்களில்" கவனத்தினைக் குவித்து வருகிறது.  இவர் இப்போது பன்னட்டு வானியல் ஒன்றிய மூன்றாம் கோள் அமைப்பு அறிவியல் பிரிவின் தலைவராக உள்ளார்.

சுசெல்தே புசு 1981 இல் சைடிங் சுப்பிரிங் வான்காணகத்தில் கண்டுபிடித்த முதன்மைப் பட்டை சிறுகோள் 4367 மீச் இவரது நினைவாகப் பெயரிடப்பட்டுள்ளது.

மேற்கோள்கள்

வெளி இணைப்புகள்
 Karen Jean Meech homepage at Institute for Astronomy
 Talk of Karen Jean Meech at the Origins 2011 congress

1959 பிறப்புகள்
அமெரிக்க வானியலாளர்கள்
அமெரிக்கப் பெண் அறிவியலாளர்கள்
வானுயிரியலாளர்கள்
சிறுகோள் கண்டுபிடிப்பாளர்கள்
வாழும் நபர்கள்
அமெரிக்கக் கோள் அறிவியலாளர்கள்
பெண் வானியலாளர்கள்
பெண் கோள் அறிவியலாளர்கள்
பெண் உயிரியலாளர்கள்
சுலோவீனிய ஜனநாயகக் கட்சி

சுலோவீனியா ஜனநாயகக் கட்சி (ஸ்லோவெனெ: டெமோக்கெஸ்கா ஸ்ட்ராங்கா, SDS) ஸ்லோவேனியாவில் உள்ள தாராளவாத-பழமைவாத அரசியல் கட்சியாகும். 2003 ஆம் ஆண்டில் ஸ்லோவேனியாவின் சமூக ஜனநாயகக் கட்சி (சோஷியல் டெமோக்ரட்ஸ்கா ஸ்டிராங்கா ஸ்லோனீஜீ) சுலோவீனிய ஜனநாயகக் கட்சி
என பெயர் மாற்றம் பெற்றது. 

சுலோவீனிய ஜனநாயகக் கட்சி  ஜேன்ஸ் ஜான்சாவின் தலைமையில் இது ஐரோப்பிய மக்கள் கட்சி (EPP), மத்தியவாத ஜனநாயக சர்வதேச  மற்றும் சர்வதேச ஜனநாயக ஒன்றியத்தின் உறுப்பினராக உள்ளது.

மேற்கோள்கள்

அரசியல் கட்சிகள்
1989இல் நிறுவப்பட்ட அரசியல் கட்சிகள்
சுலோவீனியா
கால்சியம் புளோரைடு

கால்சியம் புளோரைடு (Calcium fluoride) என்பது கால்சியம் மற்றும் புளோரின் ஆகிய தனிமங்கள் இணைந்த CaF2 என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். இது வெண்ணிறத்தை உடைய, நீரில் கரையாத ஒரு திண்மம் ஆகும். இது தன்னில் கலந்துள்ள மாசுகளின் காரணமாக, அடர்ந்த நிறமுடைய புளோரைட்டு (ஃபுளோர்ஸ்பார் எனவும் அழைக்கப்படுகிறது) என்ற கனிமூலத்தில் கிடைக்கப் பெறுகிறது.

வேதியியல் அமைப்பு 
இந்தச் சேர்மமானது ஒரு கன சதுர வடிவ அலங்கார வடிவமான புளோரைட்டு வடிவத்தில் படிகமாகிறது.

Ca2+ அயனியானது எட்டு ஈந்திணைவுக்கோளத்தின் மையத்தில், எட்டு F− அயனிகளாலான கனசதுரப் பெட்டியின் மையமாக உள்ளது. ஒவ்வொரு F− அயனி மையமும் நான்கு Ca2+ மையங்களோடு அணைவுப்பிணைப்பில் உள்ளது. மிகவும் சரியான முறையில் கூட்டிணைக்கப்பட்ட படிக மாதிரிகள் நிறமற்றவையாக இருப்பினும், கனிமூலமானது பெரும்பாலும் F-மையங்கள் இருப்பின காரணமாக அடர் நிறமுடையவையாக இருக்கின்றன. இதே படிக அமைப்பானது, CeO2, கனசதுர ZrO2, யுரேனியம் டைஆக்சைடு(UO2), தோரியம் டை ஆக்சைடு(ThO2), மற்றும் புளூட்டோனியம் டை ஆக்சைடு (PuO2)  போன்ற AB2 என்ற மூலக்கூற்று வாய்ப்பாட்டை உடைய சேர்மங்கள் யாவிலும் காணப்படுகிறது.

தயாரிப்பு

ஐதரோபுளோரிக் அமிலத்தின் முன்னோடியாக உள்ள வகையில் விரும்பத்தக்க புளோரைட்டு கனிமூலமானது மிகுதியாகவும், பரவலாகவும் கிடைக்கிறது. ஆகையைால், சிறிதளவு ஊக்குவிப்பானது CaF2 தொழிலக தயாரிப்பிற்காக நிலைத்திருக்கிறது. மிகுந்த துாய்மையான CaF2 கால்சியம் கார்பனேட்டு மற்றும் ஐதரோபுளோரிக் அமிலம் ஆகியவற்றை வினைபுரியச் செய்வதன் மூலம் தயாரிக்கப்படுகிறது:

CaCO3 + 2 HF → CaF2 + CO2 + H2O

பயன்பாடுகள்
பலதரப்பட்ட வேதிவிளைபொருட்களைத் தயாரிக்கப் பயன்படும் ஐதரசன் புளோரைடு தயாரிப்பதற்கான இயற்கையான முதன்மை மூலப்பொருளாக CaF2 இருக்கிறது. கால்சியம் புளோரைடு புளோரைட்டு நிலையில் வணிகவியல் முக்கியத்துவம் வாய்ந்த புளோரைடின் மூலப்பொருளாக இருக்கிறது. கனிமூலத்தின் மீது அடர் கந்தக அமிலம் செயல்படுவதன் விளைவாக ஐதரசன் புளோரைடு விடுவிக்கப்படுகிறது.

CaF2 + H2SO4 → CaSO4(திண்மம்) + 2 HF

பாதுகாப்பு

கந்தக அமிலத்துடன் வினைப்படுத்தும் போது நச்சுத்தன்மையுள்ள ஐதரோபுளோரிக் அமிலத்தை வெளியிடுகிறது. இருப்பினும் கூட இது CaF2 ஆபத்தற்றது என்று வகைப்படுத்தப்பட்டுள்ளது. தொழில்முறை பாதுகாப்பு மற்றும் நலத்திற்கான தேசிய நிறுவனம் காற்றில் புளோரின் கொண்டுள்ள தூசுகள் உட்சுவாசிப்பதற்கான நிர்ணயிக்கப்பட்ட அளவாக 2.5 மிகி/மீ3  என்பதைப் பரிந்துரைத்துள்ளது.

மேற்கோள்கள் 

கால்சியம் சேர்மங்கள்
படிகங்கள்
புளோரைடுகள்
கார மண் உலோக ஆலைடுகள்
ஒளியியல் பொருட்கள்
புளோரைட்டு படிகக் கட்டமைப்பு
கிருஷ்ணா லீலா

கிருஷ்ணா லீலா  என்பது ஒரு பாலிவுட் திரைப்படமாகும், இத் திரைப்படம் 1946 ஆம் ஆண்டில் வெளியிடப்பட்டது.

மேற்கோள்கள்

வெளி இணைப்புகள் 
 

1946 இந்தித் திரைப்படங்கள்
இந்திய இந்தித் திரைப்படங்கள்
அத்கிறீத்தியே அரங்கு

அத்கிறீத்தியே அரங்கு (Otkritie Arena, , «Discovery Arena») உருசியாவின் மாஸ்கோவிலுள்ள பல்நோக்கு விளையாட்டரங்கு ஆகும். இந்த அரங்கு பெரும்பாலும் கால்பந்து போட்டிகளுக்கே பயன்படுத்தப்படுகின்றது. இசுபார்த்தக் காற்பந்துக் கழகத்தின் தாயக போட்டிகள் இங்குதான் நடைபெறுகின்றன. தவிரவும் உருசிய தேசிய அணியின் தாயரங்கமாகவும் விளங்குகிறது. 2017  பிபா கூட்டமைப்புக்களின் கோப்பைப் போட்டிகளின் போது இது இசுபார்த்தக்கு அரங்கம் என அழைக்கப்பட்டது. இதே பெயரில் தான் 2018 உலகக்கோப்பை காற்பந்து போட்டிகளின்போதும் குறிப்பிடப்படும். இந்த விளையாட்டரங்கின்  கொள்ளளவு  45,360 பேராகும்.

2017 பிபா கூட்டமைப்புக்களின் கோப்பை

2018 உலகக்கோப்பை காற்பந்து

மேற்கோள்கள்

வெளி இணைப்புகள்

 
 Section on the official site of Spartak about the stadium with renders of the stadium 
 Article on the official website of Spartak with pictures of the current design of the stadium as of December 2010 

உலகக்கோப்பை காற்பந்து அரங்குகள்
உருசியாவின் விளையாட்டரங்குகள்
தாமரைப்பாக்கம்

தாமரைப்பாக்கம் (Thamaaraipakkam) என்பது தமிழ்நாட்டில், திருவள்ளூர் மாவட்டத்தில், திருவள்ளூர் வட்டத்தில் உள்ள ஒரு சிற்றூர் ஆகும். இது தமிழக  தலைநகரான சென்னையில் இருந்து சுமார் 34 கிமீ தொலைவில் உள்ளது. அருகில் உள்ள தொடருந்து நிலையம் 11 கி.மீ. தொலைவில் உள்ள திருநின்றவூர் தொடருந்து நிலையமாகும்.

மேற்கோள்கள் 

திருவள்ளூர் மாவட்டத்திலுள்ள கிராமங்கள்
செம்பேடு கிராமம்

செம்பேடு  என்னும் கிராமம், தமிழ்நாட்டில் வேலூர் மாவட்டத்தில் அமைந்துள்ளது. செம்பேடு ஆற்காடு மற்றும் கலவை சாலையில் அமைந்துள்ளது. இது ஆற்காட்டிலிருந்து 16 கி.மீ., தொலைவிலும் கலவையிலிருந்து 7 கி.மீ. தொலைவிலும்  உள்ளது. இது செம்பேடு கிராம பஞ்சாயத்துக்கு பாத்தியப்பட்டது.

மேற்கோள்கள்

வேலூர் மாவட்டத்திலுள்ள கிராமங்கள்
பேரியம் புளோரைடு

பேரியம் புளோரைடு (Barium fluoride) (BaF2) பேரியம் மற்றும் புளோரின் ஆகிய தனிமங்கள் இணைந்த வேதிச் சேர்மம் ஆகும். இது ஒளி ஊடுருவக்கூடிய திண்மம் ஆகும். இது இயற்கையில் பிரான்க்டிக்சோனைட்டு கனிமூலமாக இயற்கையில் காணப்படுகிறது.

அமைப்பு 
இத்திண்மம் புளோரைட்டின் அமைப்பையும் உயர் அழுத்தத்தில் காரீய குளோரைடு அமைப்பையும் கொண்டுள்ளது. ஆவி நிலையில் BaF2 மூலக்கூறானது தோராயமாக F-Ba-F  108° கோண அளவைக் கொண்ட நேர்கோடல்லாத அமைப்பைக் கொண்டுள்ளது. இது வலுவளவு ஒட்டு இலத்திரன் சோடிகளின் தள்ளுகைக் கொள்கையின்படி நேர்கோட்டு வடிவத்தைக் கொண்டிருக்க வேண்டும் என்பதற்கு மாறாக விதிவிலக்கான அமைப்பைக் கொண்டுள்ளது.  தொடக்கத்திலிருந்து வந்த கணிப்புக்கள், இணைதிறன் கூடுகளுக்கு உட்புறமாக உள்ள d ஆர்பிட்டால்களிலிருந்து வந்த பங்களிப்புகளைச் சார்ந்ததாக முன்மொழியப்பட்டுள்ளது. மற்றொரு கோட்பாடானது பேரியம் அணுவின் இலத்திரன் கருவின் முனைவுறு தன்மையானது Ba-F பிணைப்புகளுடன் இடைவினைபுரிந்து மின்சுமையானது தோராயமாக நான்முகி வடிவ பகிர்வை உருவாக்கலாம் என்கிறது.

பயன்கள் 
அலுமினிய சுத்திகரிப்பு செயல்முறையில் ஒரு சேர்க்கைப் பொருளாகப் பயன்படுகிறது. பூச்சுக்களிலும், பற்றவைப்புக்கான உலோகப்பொடிகள் மற்றும் உலோகக்கம்பிகளிலும் பகுதிப்பொருளாகப் பயன்படுகிறது. ஒரு இளக்கியாகவும், ஒளிபுகாத்தன்மையை உருவாக்கும் காரணியாகவும் பயன்படுகிறது.

மேற்கோள்கள் 

பேரியம் சேர்மங்கள்
படிகங்கள்
புளோரைடுகள்
கார மண் உலோக ஆலைடுகள்
ஒளியியல் பொருட்கள்
மினுமினுக்கும் மற்றும் ஒளிரும் பொருட்கள்
புளோரின் சேர்மங்கள்
புளோரைட்டு படிகக் கட்டமைப்பு
1490

1490 (MCDXC) பழைய யூலியன் நாட்காட்டியில் ஒரு வெள்ளிக்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 டிசம்பர் 19 – பிரித்தானியின் ஆன் புனித உரோமைப் பேரரசர் முதலாம் மாக்சிமிலியனைத் திருமணம் புரிந்தார்.
 மிங் சீனாவில் எரிகல் பொழிவு இடம்பெற்றதில் பலர் உயிரிழந்தனர்.
 கத்தோலிக்க மதப்பரப்புனர் ஆப்பிரிக்க காங்கோ இராச்சியத்தில் தரையிறங்கினர்.
 செருமனியில் முதன்முறையாக அஞ்சல் சேவை அறிமுகமானது.
 லியொனார்டோ டா வின்சி நுண்புழை நுழைவை அவதானித்தார்.
 லியொனார்டோ டா வின்சி எண்ணெய் விளக்கை வடிவமைத்தார்.
 சீன அறிஞர் குவா சூயி வெண்கல-உலோக நகரும் அச்சு அச்சியந்திரத்தை கண்டுபிடித்தார்.
 காப்பியை வணிகர்கள் ஏமனில் இருந்து மக்காவுக்குக் கொண்டு சென்றனர்.

பிறப்புகள்

இறப்புகள்

1490 நாற்காட்டி

மேற்கோள்கள்
பொவேசி

பொவேசி (Poaceae,) அல்லது கிராமினே (Gramineae)  ஒருவித்திலை பூக்கும் தாவரக் குடும்பத்தைச் சேர்ந்த பரந்த, எங்கும் காணுகின்ற,  பொதுவாக புல்லினம் என அறியப்படும் தாவரங்களாகும்.  அரிசி,  கோதுமை போன்ற  தானியங்கள் இயற்கையான புல்வெளிகளிலும் செயற்கை புல்தரைகளிலும் காணப்படும்   புல், மற்றும்  மூங்கில் போன்ற உலகளவில் பொருளியல் முதன்மை வாய்ந்த்தாக இக்குடும்பம் விளங்குகின்றது.  புல்லினங்களின் தண்டு கணுக்களில் தவிர, வெறுமையாகவும் குறுகிய மாறிவரும் இரண்டடுக்கு இலைகளையும் கொண்டுள்ளன. கீழுள்ள இலை தண்டைச் சுற்றிக்கொண்டு இலைமடலை உருவாக்குகின்றது. 780 பேரினங்களையும் 12000  இனங்களையும் கொண்டுள்ள புல்லினங்கள் சூரியகாந்தி, ஆர்க்கிட், பபேசியே, காஃபி குடும்பங்களை அடுத்து ஐந்தாவது மிகப்பெரியத் தாவரக் குடும்பமாக பொவேசி விளங்குகிறது. புல்லின் கிரேக்கப் பெயரான பொவே என்பதிலிருந்து இந்த தாவர இனம் பெயரிடப்பட்டுள்ளது.

படமும் பாகங்களும்

ஒளிப்படக் காட்சியகம்

மேற்கோள்கள்

வெளி இணைப்புகள்  

 Vegetative Key to Grasses
 Poaceae at The Plant List 
 Gramineae  at The Families of Flowering Plants (DELTA) 
 Grasses of Australia (AusGrass2) - http://ausgrass2.myspecies.info/
 Gramineae at the online Flora of New Zealand
 NZ Grass Key  An Interactive Key to New Zealand Grasses at Landcare Research
 The Grass Genera of the World  at DELTA intkey 
 GrassBase - The Online World Grass Flora at the Royal Botanic Gardens - Kew
 GrassWorld - http://grassworld.myspecies.info/

நீலகிரி உயிர்க்கோளக் காப்பகக் குடும்பங்கள்
தாவரவியல் பெயருடையக் கட்டுரைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
மண்டைதீவுக் கடல் படுகொலைகள்

மண்டைதீவுக் கடல் படுகொலைகள் (Mandaithivu sea massacre) இலங்கையின் யாழ்ப்பாணக் குடாநாட்டில் மண்டைதீவுக் கடற்பகுதியில் தமிழ் மக்கள் மீது இலங்கைக் கடற்படையினர் நடத்திய தாக்குதல்கள் ஆகும். இதன் போது, கடலில் மீன் பிடித்துக் கொண்டிருந்த பெரும்பாலும் குருநகரைச் சேர்ந்த 31 மீனவர்கள் தாக்கப்பட்டு படுகொலை செய்யப்பட்டனர்.

நிகழ்வு
மண்டைதீவு யாழ்ப்பாணக் குடாநாட்டில் அமைந்திருக்கும் ஒரு தீவு ஆகும். இது யாழ்ப்பாண நகருடன் சாலை வழியே இணைகின்றது.

1986 சூன் 10 ஆம் நாள் அன்று, குருநகர் துறையில் இருந்து தூயஒளி என்ற படகு மீனவர்களுடன் புறப்பட்டது. முகத்துவாரம் கலங்கரைவிளக்கைத் தாண்டி மண்டைதீவுக் கடலில் மீனவர்கள் இறங்கினர். 27 பேர் கரையிறங்க ஏனையோர் வலை வளைக்க ஆயத்தமாக படகில் இருந்தனர். இலங்கைக் கடற்படைச் சேர்ந்தவர்கள் கறுப்பு உடை அணிந்தவாறு கடலில் மீன் பிடிப்பில் ஈடுபட்டிருந்த மீனவர்களை அணுகினர். மீனவர்கள் தாம் பொது மக்கள் எனத் தெரிவிக்கும் பொருட்டு தமது கைகளை உயர்த்தினர். ஆனாலும், கடற்படையினர் மீனவர்களைத் தாக்கத் தொடங்கினர். மீனவர்களின் படகுகளையும் மீன் வலைகளையும் சேதப்படுத்தினர். அங்கிருந்த அனைத்து மீனவர்களையும் கோடரி வாள் கத்தி பொல்லாலும் துவக்குப் பிடியாலும் வெட்டியும் கொத்தியும் அடித்தும் சித்திரவதைக்குட்படுத்திப் படுகொலை செய்தனர். மீனவர்களின் கண்கள் குத்தப்பட்டுக் குழிகளாயின. சிலரது வயிற்றுப் பகுதி கிழிக்கப்பட்டிருந்தன. குருநகரைச் சேர்ந்த 30 மீனவர்களும், மண்டைதீவைச் சேர்ந்த ஒரு மீனவரும் இவ்வாறு கொல்லப்பட்டனர்.  சேமோன் மரியதாஸ் (அகவை 41) என்ற ஒரேயொரு மீனவர் மட்டுமே உயிர் தப்பினார். கொல்லப்பட்ட மீனவர்கள் 13 முதல் 62 வயது வரையானவர்கள் ஆவர்.

நினைவு நாள் 
யாழ் குடாநாட்டில் சூன் 10 அன்று இந்நிகழ்வு நினைவு நாளாக அனுட்டிக்கப்பட்டு வருகிறது. இந்நிகழ்வில் இறந்தவர்களுக்கான நினைவுச் சின்னம் 2004 ஆம் ஆண்டில் 18-வது ஆண்டு நிறைவன்று திறந்து வைக்கப்பட்டது. இதற்கு முன்னர் அமைக்கப்பட்ட நினைவுச் சின்னம் 1996 ஆம் ஆண்டில் இலங்கைத் தரைப்படையால் அழிக்கப்பட்டது.

இவற்றையும் பார்க்க 
 குமுதினி படகுப் படுகொலைகள், 1985
 பொது மக்கள் மீதான இலங்கை அரசுப் படைகளின் தாக்குதல்களின் பட்டியல்

மேற்கோள்கள்

1986 நிகழ்வுகள்
இலங்கையில் பொதுமக்கள் படுகொலைகள்
இலங்கையில் தமிழர்கள் படுகொலைகள்
எலினார் பிரான்சிசு கெலின்

எலினார் பிரான்சிசு "கிளோ" கெலின் (Eleanor Francis "Glo" Helin) (பிரான்சிசு எனப்படுபவர்) (நவம்பர் 19, 1932 – ஜனவரி 25, 2009) ஓர் அமெரிக்க வானியலாளர் ஆவார்.  இவர் நாசா தாரைச் செலுத்த ஆய்வகத்தின் புவியண்மைச் சிறுகோள் கண்டுபிடிப்புத் திட்ட முதன்மை ஆய்வாளர் ஆவார். ( இவரது பெயரைச் சில தகவல் வாயில்கள்  எலினார் கே கெலின்   (Eleanor Kay Helin) எனக் கூறுகின்றன.)  இவர் 2002 இல் ஓய்வு பெற்றார்.

கெலின் ஏராலமான சிறுகோள்களைக் கண்டுபிடித்துள்ளார் (கீழுள்ள பட்டியலைக் காண்க)  இவர் பல வால்வெள்ளீகளைக் கண்டுபிடித்துள்ளார்; இவற்றில் 111P/ கெலின்– உரோமன்– கிரோகெட், 117P/ கெலின்– உரோமன்– ஆலு and 132P/ கெலின்– உரோமன்– ஆலு ஆகிய அலைவியல்பு வால்வெள்ளிகளும் அடங்கும். இவர் சிறுகோளாகவும் 4015 வில்சன்– ஆரிங்டன் வால்வெள்ளியாகவும் 107P/ வில்சன்– ஆரிங்டன் ஒரு வான்பொருளையும் கண்டுபிடித்ததாக சிறுகோள் மையம் கூறுகிறது. பல பத்தாண்டுகளுக்கு முன்பே இதை ஆரிங்டனும் வில்சனும் கண்டுபிடித்திருந்தனர்; ஆனால், அவர்கள் இதன் வட்டணையை நிறுவவில்லை. கெலின் இதன் வட்டளணையை வரையறுத்தார்.

சிறுகோள் [[3267 கிளோ இவரது நினைவகப் பெயரிடப்பட்டது. ("கிளோ"  என்பது கெலினின் செல்லப்பெயர் ஆகும்.)

தொழில்முறை வாழ்க்கை

கண்டுபிடிப்புகள்

கண்டுபிடித்த சிறுகோள்களின் பட்டியல்

மேற்கோள்கள்

External links 
 Interview with Eleanor Helin , Web of Stories

1932 பிறப்புகள்
2009 இறப்புகள்
அமெரிக்க வானியலாளர்கள்
அமெரிக்கப் பெண் அறிவியலாளர்கள்
சிறுகோள் கண்டுபிடிப்பாளர்கள்
வால்வெள்ளி கண்டுபிடிப்பாளர்கள்
பெண் வானியலாளர்கள்
எமன்ஸ்ங் எம் சாங்மா

எம் சாங்மா (பி. 17 மார்ச் 1913) இந்தியாவின்  அசாம் மாநிலத்தை சோ்ந்த அரசியல்வாதி ஆவாா். மேலும் அஸ்ஸாம் சட்டமன்ற உறுப்பினராக 1952-56 களில் இருந்தார். அவர் 1962-1967 காலத்திற்கு மீண்டும் தேர்ந்தெடுக்கப்பட்டார்..

1967 முதல் 1970 வரை உள்ள காலங்களில் அசாம் மாநிலத்திலிருந்து இந்திய நாடாளுமன்றத்தின் மேல் சபையான மாநிலங்களவைக்கு நடந்த இடைத்தோ்தலில் தோ்ந்தெடுக்கப்பட்டாா். 1970-1976 முழு காலத்திற்கும் INC வேட்பாளராக தேர்ந்தெடுக்கப்பட்டார்.

குறிப்புகள் 

1913 பிறப்புகள்
அசாம் சட்டமன்ற உறுப்பினர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
எ எம் தாரிக்

ஏ எம் தாரிக் (22 ஜூன் 1923 – 23 ஜனவரி 1980) ஒரு இந்தியாவின் சம்மு காசுமீர் ஒன்றியப்பகுதியைச் சோ்ந்த அரசியல்வாதி மற்றும் இந்திய தேசிய காங்கிரசு கட்சியின் உறுப்பினரா் ஆவாா். இவர் காஷ்மீரில் மிக இளம் அரசியல்வாதி ஆவார். ஷேக் குலாம் காதிர் என்பவாின் மகன் ஆவார். 1957 முதல் 1962 வரை இவர் 2 வது மக்களவை உறுப்பினராக இருந்தார். 1962-1965 மற்றும் 1967-68 ஆண்டுகளில் ஜம்மு மற்றும் காஷ்மீர் மாநிலத்திலிருந்து மாநிலங்களவை உறுப்பினராகவும் ஆனார். இவருக்கு 3 மகன்கள் மற்றும் 5 மகள்கள் இருந்தனர். இவர் இந்திய இயங்குபடங்கள் ஏற்றுமதி  நிறுவனத்தின் தலைவராக இருந்தாா்.

குறிப்புகள் 

1923 பிறப்புகள்
1980 இறப்புகள்
கலர்ஸ் தமிழ் தொலைக்காட்சியில் ஒளிபரப்பாகும் நிகழ்ச்சிகளின் பட்டியல்

கலர்ஸ் தமிழ் தொலைக்காட்சியில் ஒளிபரப்பாகும் நிகழ்ச்சிகளின் பட்டியல் என்பது கலர்ஸ் தமிழ் தொலைக்காட்சியில் ஒளிபரப்பான மற்றும் ஒளிபரப்பாகும் நிகழ்ச்சிகள், தொடர்கள் மற்றும் திரைப்படங்களின் பட்டியல் ஆகும்.

தற்போது ஒளிபரப்பாகும் நிகழ்ச்சிகள்

தொடர்கள்

ரியாலிட்டி ஷோ

வரவிருக்கும் புதிய நிகழ்ச்சிகள் மற்றும் தொடர்கள்
• சிவசக்தி - திருவிளையாடல் JUNE 3rd

• காக்கும் தெய்வம் காளி JUNE 3rd

முன்னர் ஒளிபரப்பானவை

தொடர்கள்
2018-2021

 மாங்கல்ய தோஷம்
 உயிரே
 திருமணம்
 ஓவியா
 பேரழகி
 மைனா
 சிவகாமி
 மலர்
 தறி
 வந்தாள் ஸ்ரீதேவி
 ஒரு கதை பாடட்டுமா சார்?
 வேலுநாச்சி

மொழி மாற்றுதொடர்கள்

 பொம்மி பிஏ.பிஎல்
 வந்தது நீயா
 நாகினி 5
 நாகினி 4
 நாகினி 3
 நாகினி 2
 நாகினி
 சங்கடம் தீர்க்கும் சனீஸ்வரன்
 காக்கும் தெய்வம் காளி
சந்திரகாந்தா

ஒளிபரப்பாமல் நிறுத்தப்பட்ட தொடர்

 சந்தியா
 மறுபடியும்
 ஸ்ரீமத் பாகவதம்
 உத்தர கண்டம்
 இளைய தளபதி
 சக்கரவர்த்தி அசோகர்
 ஆஹா கல்யாணம்

நிகழ்ச்சிகள்

 கோடீஸ்வரி
 சிறகுகள்
 நல்வழி செல்வோம்
 சிங்கின் ஸ்டார்ஸ் 
 கலர்ஸ் காமெடி நைட்
 டான்ஸ் விஸ் டான்ஸ்
 நம்ம ஊரு கலர்
 கலர்ஸ் கிட்ஸ்
 கலர்ஸ் கிச்சன்
 அருபுதங்கள் ஆரம்பம்
 ஆன்மிகம் அறிந்ததும் அறியததும்
 கள்ளப்பெட்டி
 டான்ஸ் விஸ் டான்ஸ்
 எங்க வீட்டு மாப்பிள்ளை
 பஜன் சாம்ராட்

அனிமேஷன் தொடர்
 பாகுபலி: மகிழ்மதி ரகசியம் 
 குட்டி ஆனந்தி

விருதுகள்
 பிஹைண்ட்வுட் தங்க பதக்கங்கள் 2018
 கலாட்டா டெபிட் விருதுகள் 2018
 சுயசக்தி விருதுகள் 2019

சிறப்பு நிகழ்ச்சிகள்

 எஸ். பி. பாலசுப்பிரமணியம் நேரலை 
 கலர்ஸ் தமிழ் இது நம்ம ஊரு நம்ம கலரு 
 இசையுடன் இமான்
 ஸ்ரீ சிற்றம் 
 நவராத்ரி நாத வைபவன் 
 கலர்ஸ் தமிழ் திருவிழா

திரைப்படம்
வாட்சமன்
எலி
இமைக்கா நொடிகள்
ஆடை
கே.ஜி.எப்
பத்மாவத்
சித்திரம் பேசுதடி 2
அவள்
நீ எங்கே என் அன்பே

மேற்கோள்கள்

வெளி இணைப்புகள்

தமிழ் தொலைக்காட்சி நிகழ்ச்சிகளின் பட்டியல்
கெண்டகி மஞ்சள் மரம்

கெண்டகி மஞ்சள் மரம்  என்பதன் அறிவியற் பெயர் Cladrastis kentukea (கிளாடிராசிட்டிசு கெண்டகீய). இது அமெரிக்க மஞ்சள் மரம் என்றும் அறியப்படும். இம்மரம் இயற்கையாக அமெரிக்காவின் தென் கிழக்கில் உள்ள மாநிலங்களில் வளர்கின்றது. வடகரோலினாவின் மேற்கே யிருந்து கிழக்கே ஓக்லகோமா, தெற்கே மிசௌரி மற்றும் இண்டியானா முதல் அலபாமாவின் நடு வரை பரவி யிருக்கின்றது. இம்மரம் ஆங்கிலத்தில் வர்ச்சிலியா (Virgilia) என்றும் சிலபொழுது அழைக்கப்படுகின்றது.

விளக்க வரைவு

கெண்டகி மஞ்சள் மரம் சிறிய அல்லது நடுத்தர அளவான இலையுதிர்க்கும் (குளிர்காலத்தில்) மரம், பெரும்பாலும்  உயரம் வளரும், ஆனால் சிலவிடங்களில்  உயரம் வரை வளரும். இது அகலமான உருண்டையான தலைமரம் அமைப்பு கொண்ட, பாளம் இல்லாத மொழுக்கென்ற சாம்பல்நிற அடிமரம் கொண்ட மரம். இதன் இலைகள் இறகுவடிவில் கூட்டிலை அமைப்பு கொண்டது ஏறத்தாழ  20–30 cm நீளம் கொண்டது. 5-11 (பெருமாலும் 7-9) சிற்றிலைகள் மாற்றடுக்கில் அமைந்திருக்கும். சிற்றிலைகள் அகலமாக நீள்வட்ட வடிவில் 6–13 செ.மீ நீளமும் 3–7 cm அகலமும் கொண்டிருக்கும்; இலையின் ஓரங்களும் அடிப்புறமும் நுண்முடிகள் கொண்டிருக்கும். இவ்விலைகள் இலையுதிர் காலத்தில் மஞ்சள், பொன்னிறம் அல்லது செம்மஞ்சள் நிறமாக மாறும்.

பூக்கள் வெண்ணிறத்தில் சரம் சரமாக மரம் முழுக்கவும் சூன் மாதம் பூத்து தொங்கிக்கொண்டிருக்கும். அவை மணமுடையவை. இரண்டு மூன்றாண்டுகளுக்கு ஒருமுறை அதிகம் பூக்கும். இதன் பழம் அல்லது காய் 2-6 விதைகள் கொண்ட நீண்ட காயாக இருக்கும்.

இம்மரத்தின் வயிரம் (மரத்தின் உள்ளகம்) மஞ்சளாக இருப்பதால் மஞ்சள் மரம் என அழைக்கப்பெறுகின்றது.

இம்மரத்தின் ஓரியல்பு நிலத்துக்கு அருகிலேயே குறைந்த உயரத்திலேயே கிளைக்கத் தொடங்குகின்றது. கிளாடிராசிட்டிசு (Cladrastis) என்னும் அறிவியற்பெயர் இதனைக் குறிப்பிடுகின்றthumbது. அறிவியற்பெயரில் உள்ள kentukea (கெண்டகீய) என்பது கெண்டகியில் இருந்து (வந்த) என்னும் பொருள் தருவது.

பரவல்
இம்மரம் அரிதாகக் காணப்படும் ஒரு மரம். பெரும்பாலும் வட அமெரிக்காவில் தெங்கிழக்கில் இயற்கையாக வளரும் ஓர் மர இனம். முதன்மையாக அமெரிக்காவின் கெண்டகி, தென்னிசி, வட கரோலினா ஆகிய மாநிலத்தில் உள்ள சுண்ணாம்புக்கல் பாறை மலைகளில் காணப்படுகின்றது. ஆனால் வடக்கே கனடாவில் தென் ஒண்டாரியோ வரையிலும் அரிதாக வளரக்கூடியவை.

இம்மஞ்ச்சள் மரத்திலேயே மிகப்பெரிய ஒரு மரம் ஒகையோ மாநிலத்தில் சினிசினாட்டி நகரத்தில் இளவேனில் தோட்ட செமிட்டிரி (Spring Grove Cemetery) என்னும் இடத்தில் காணப்படுகின்றது. இது 22 மீ உயரமும் 2.2 மீ அடிமர விட்டமும் கொண்டது. ஒல்லியான ஆனால் உயரமான மரம் 27 மீ உயரமும் 0.55 மீ அடிமர விட்டமும் கொண்டது. இம்மரம் சியார்ச்சியாவில் உள்ளது.

அலபாமாவில் உள்ள மரங்களில், இலைகள் அடர்த்தியான முடிகளுடன் காணப்படுகின்றன.

பயன்பாடுகள்
இம்மரம் பெரும்பாலும் மேசை, நாற்காலி போன்றவை செய்யவும், துப்பாக்கிகளின் அடிப்பகுதி (தோளில் பொருத்தும் பகுதி) செய்யவும், கைப்பிடிகள், கருவிகள், மரக் கைவினைப்பொருள்கள் செய்யவும் பயன்படுகின்றது.

அடிக்குறிப்புகளும் மேற்கோள்களும்

வட அமெரிக்க மரங்கள்
மரங்கள்
வட அமெரிக்கத் தாவரங்கள்
அலம்படி (அரசியல்வாதி)

அலம்பாடி (Alambadi Azmi) என்பவா் இந்திய அரசியல்வாதியும் உத்திரப் பிரதேச மாநிலச் சட்டமன்ற உறுப்பினரும் ஆவார். இவர் உத்திரப்பிரதேச மாநிலம் நிசாமாபாத் சட்டமன்றத் தொகுதியிலிருந்து போட்டியிட்டு 18ஆவது உத்திரப் பிரதேச சட்டமன்ற உறுப்பினராக உள்ளார். இவா் சமாஜ்வாதி கட்சியின் உறுப்பினராகவும் உள்ளார். இவர் 17ஆவது உத்திரப் பிரதேச சட்டமன்றத்தின் உறுப்பினராகவும் பதவி வகித்துள்ளார்.

தனிப்பட்ட வாழ்க்கை
அலம்பாடி, 1936ஆம் ஆண்டு மார்ச் 16ஆம் தேதி, வடிவஜ்மா ஆஸ்மிக்கு ஆசம்கர் மாவட்டத்தில் உள்ள விண்டவால் என்ற இடத்தில் மகனாகப் பிறந்தார். இடைநிலை வரை படித்து மின்னியல் & எந்திரவியல் பட்டயப்படிப்பினை முடித்துள்ளார். இவர் தொழிலில் பொறியாளர் ஆவார். அலப்படி குடாசியா கானை மணந்தார். இந்த இணையருக்கு ஆறு மகன்கள் உள்ளனர்.

அரசியல் வாழ்க்கை 
1996 முதல், அலம்பாடி நிஜாமாபாத் தொகுதியை பிரதிநிதித்துவப்படுத்தி சமாஜ்வாதி கட்சியின் உறுப்பினராக உள்ளார். இவர் உத்தரபிரதேசத்தின் 13, 14, 16, 17, 18ஆவது என ஐந்து முறை சட்டமன்ற உறுப்பினராக பதவி வகித்தவர் ஆவார்.

2022ஆம் ஆண்டு நடைபெற்ற உத்தரப் பிரதேச சட்டப் பேரவைத் தேர்தலில், அலம்பாடி பாரதிய ஜனதா கட்சியின் மனோஜை 34,187 வாக்குகள் வித்தியாசத்தில் தோற்கடித்து, நிஜாமாபாத் தொகுதியில் தனது பதவியினைத் தொடர்ந்தார்.

இதனையும் காண்க
 உத்தரப் பிரதேச சட்டப் பேரவை

மேற்கோள்கள்

வாழும் நபர்கள்
சமாஜ்வாதி கட்சி
நெவில் சேம்பர்லேன்

நெவில் சேம்பர்லேன் மார்ச் மாதம் 18 ஆம் நாள் 1869 ஆம் ஆண்டு இங்கிலாந்தில் பிறந்தார். இவர் 28 ஆம் நாள் மே மாதம் 1937 ஆம் ஆண்டு முதல் 10 ஆம் நாள்  மே மாதம் 1940 ஆம் ஆண்டு வரை ஐக்கிய இராச்சியத்தின் பிரதமராக பணியாற்றினார். இவர் கன்சர்வேட்டிவ் கட்சியை  சேர்ந்நவர். நெவில் சேம்பர்லேன் தனது வெளியுறவுக் கொள்கையால் மக்களால் நன்கு அறியப்பட்டவர். அதாவது ஒரு சர்வதேச சூழலில் வெளிப்படையான மோதலைத்  தவிர்க்க ஒரு ஆக்கிரோஷ சக்திக்கு அரசியல் அல்லது பொருள் சார்ந்த சலுகைகள் செய்யும் ஒரு இராஜதந்திர கொள்கை ஆகும். இது பிரித்தானிய பிரதம மந்திரிகள் ரம்சே மெக்டொனால்டு, ஸ்டான்லி பால்ட்வின் மற்றும் நெவில் சேம்பர்லேன் ஆகியோரால் நாஜி ஜேர்மனி மற்றும் பாசிச இத்தாலி  ஆகியோருக்கு இடையே 1935 மற்றும் 1939 ஆண்டுகளுக்கு இடையேயான வெளியுறவுக் கொள்கையை மேற்கொண்டனர். 1938 ம் ஆண்டு முனிச் உடன்படிக்கை கையெழுத்திட்டதற்காக செக்கோஸ்லோவாக்கியாவின் ஜேர்மனிய மொழி பேசும் சுடெடென்லேண்ட் பிராந்தியத்தை ஜேர்மனிக்கு ஒப்புக்கொடுத்தது. அடோல்ப் ஹிட்லர் போலந்து மீது படையெடுத்தபோது ​​இங்கிலாந்து செப்டம்பர் மாதம் 3 ஆம் நாள் 1939 ஆம் ஆண்டு அன்று ஜேர்மனி மீது போரை அறிவித்தது. இரண்டாம் உலகப் போரின் முதல் எட்டு மாதங்களில் நெவில் சேம்பர்லேன் பிரிட்டனை வழிநடத்தி சென்றார்.

1916 மற்றும் 1917 ஆம் ஆண்டுகளில் தேசிய சேவையின் இயக்குனராக ஒரு குறுகிய கால சேவைக்கு பின்னர் சேம்பர்லேன் அவரது தந்தை ஜோசப் சேம்பர்லேன் மற்றும் பெரிய அண்ணன் ஆஸ்டென் சேம்பர்லேனைப் பின்பற்றி 1918 பொதுத் தேர்தலில் நாடாளுமன்ற உறுப்பினராக ஆனார். இவர் தனது 49 வயதில் தேர்ந்தெடுக்கப்பட்டார். அவர் ஒரு இளைய மந்திரி பதவியை மறுத்து 1922 வரை ஒரு பின்னடைவை மீட்டார். அவர் 1923 ஆம் ஆண்டில் சுகாதாரத்துறை அமைச்சராகவும் பின்னர்  அதிபராகவும் பதவி ஏற்றார். குறுகிய காலமாக தொழிற்கட்சி தலைமையிலான அரசாங்கத்திற்கு பின்னர் அவர் சுகாதார அமைச்சராகவும் 1924 முதல் 1929 வரை சீர்திருத்த நடவடிக்கைகளை அறிமுகப்படுத்தினார். 1931 ல் தேசிய அரசாங்கத்தில் அவர் பதவி வகித்த அதிபர் பதவியில் நியமிக்கப்பட்டார்.

மேற்கோள்கள்

1869 பிறப்புகள்
1940 இறப்புகள்
வேல்சின் இளவரசர் ஜோர்ஜ்

வேல்சின் இளவரசர் ஜோர்ஜ் (ஜோர்ஜ் அலெக்சாண்டர் லூயிஸ்) பிரித்தானிய அரச குடும்பத்தின் உறுப்பினர் ஆவார். அவர் இளவரசர் வில்லியம், கேட் மிடில்டன் ஆகியோரின் மூத்த மகனாக  22 ஆம் நாள் சூலை மாதம் 2013 ஆம் ஆண்டு பிறந்தார்.

மேற்கோள்கள்

2013 பிறப்புகள்
பிரித்தானிய அரச குடும்பத்தினர்
வாழும் நபர்கள்
வின்சர் மாளிகை

வின்சர் மாளிகை என்பது ஐக்கிய இராச்சியம் மற்றும் பிற காமன்வெல்த் பிரதேசங்களின் ஆட்சியின் அரச குடும்பத்தின் பெயர் ஆகும். வின்சர் வம்சாவழியினர் ஜெர்மனி தந்தையர் வம்சாவழியினர் ஆவர். இன்று வரை ஐந்து தலைமுறையாக ஐக்கிய இராச்சியத்தின் அரச அரசியர்களை கொண்டுள்ளது.

வெளி இணைப்புகள் 
 அதிகாரபூர்வ இணயத்தளம்
 Elizabeth II: Modern Monarch
 The official YouTube channel
  அரச பீடத்தில் 63 ஆண்டுகள் -- பிரித்தானிய வரலாற்றில் இடம்பெறும் இரண்டாம் எலிசபத் (படத்தொகுப்பு)

மேற்கோள்கள்

 
பிரித்தானிய அரச குடும்பத்தினர்
ஆச்சாம்பட்டி

ஆச்சாம்பட்டி (Achampatti) என்பது இந்தியாவின் தமிழ்நாடு, தஞ்சாவூர் மாவட்டம் செங்கிப்பட்டிக்கு அருகில் உள்ள ஒரு கிராமம் ஆகும். இவ்வூரில் அமைந்துள்ள தங்க அரசர் கோயில் பிரபலமானதாகும். தங்க அரசா் கோவில் ஆச்சாம்பட்டி, கொசுவப்பட்டி,மற்றும் கொத்தம்பட்டி ஆகிய மூன்று கிராமங்களுக்கும் சொந்தமான கோவில் ஆகும்.

மக்கள் தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஆச்சாம்பட்டியில் 777 ஆண்கள் மற்றும் 768 பெண்கள் என மொத்தம் 1545 பேர் இருந்தனர். கிராமத்தின் பாலின விகிதம் 988 ஆகவும் எழுத்தறிவு விகிதம் 49.85 ஆகவும் அப்போது இருந்தது.

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, ஆச்சாம்பட்டி கிராமத்தில் மொத்தம் 442 குடும்பங்கள் வசித்தனர். கிராமத்தின் மொத்த மக்கள் தொகை 1,739 ஆக இருந்தது.  இதில் 859 ஆண்களும் 880 பெண்களும் இருந்தனர். சராசரி பாலின விகிதம் 1,024 ஆக இருந்தது.

மேற்கோள்கள்

 

தஞ்சாவூர் மாவட்டத்திலுள்ள கிராமங்கள்
கே. ஜி. அம்பெகோகார்

கே. ஜி. அம்பெகோகார் என்பவா் 1957 ஜனவரி 14 முதல் 1957 பிப்ரவரி 28 ஆம் தேதி வரை இந்திய ரிசர்வ் வங்கியின் ஐந்தாவது ஆளுநராக இருந்தாா். இவர் இந்திய குடிமைப் பணி உறுப்பினராகவும் இருந்தார் மற்றும் ஆர்.பி.ஐ. துணை ஆளுநராக நியமிக்கப்படுவதற்கு முன் நிதி செயலாளராக பணியாற்றினார். பி. ராமா ராவ் பதவி விலகும்போது இவர் ஆளுநராக பதவியேற்றார்.  இவரது பதவி காலமானது, பி.என். அடர்கர் (42) மற்றும் அமிதாவ் கோஷ் (20) ஆகியோரின் வாாிசையில் மூன்றவாது குறுகிய காலமாக 45 நாட்கள் மட்டுமே இருந்தாா். கடைசி இரண்டு ஆளுநா்களோடு ஒப்பிடுகையில் அம்பெகோகார் உடைய கையொப்பம் எந்த இந்திய நோட்டுகளிலும் இடம் பெறவில்லை.  ஆனால் சுதந்திர  அடைந்தபின்  நிதி செயலாளராக  ஆன  பின் வெளியான இரண்டாவது, மூன்றாவது மற்றும் நான்கவது வெளியிடப்பட்ட குறிப்பிட்ட சில நோட்டுகளில் அவருடைய  கையொப்பம் இருந்தது.

மேற்கோள்கள்

இந்திய ரிசர்வ் வங்கியின் ஆளுநர்கள்
1488

1488 (MCDLXXXVIII) ஒரு செவ்வாய்க்கிழமையில் ஆரம்பமான ஒரு யூலியன் நெட்டாண்டு ஆகும்.

நிகழ்வுகள்
சனவரி 8 – அரச நெதர்லாந்து கடற்படை அமைக்கப்பட்டது.
பெப்ரவரி 3 – போர்த்துகல்லைச் சேர்ந்த பார்த்தலோமியோ டயஸ் ஆப்பிரிக்காவின் முனையான நன்னம்பிக்கை முனையைச் சுற்றி வந்து மொசல் குடாவை அடைந்தார். தூரதெற்குக்குச் சென்ற முதலாவது ஐரோப்பியர் இவராவார்.
சூன் 11 – இசுக்கொட்லாந்தின் மன்னராக நான்காம் யேம்சு முடிசூடினார்.
சூலை 28 – பிரான்சின் எட்டாம் சார்லசு மன்னருக்கு ஆதரவான படைகள் கிளர்ச்சியாளரக்ளைத் தோற்கடித்தனர்.
செப்டம்பர் 9 – ஆன் தனது 11-வது அகவையில் பிரித்தானியின் இளவரசியானார். 1491 இல் இவர் எட்டாம் சார்லசுவை மணந்தார்.
 மைக்கலாஞ்சலோ டொமினிக்கோ கிர்லாந்தையோவின் மாணவராக இணைந்தார்.
 மேற்கு இந்தியாவில் பிகானேர் நகரம் அமைக்கப்பட்டது.

பிறப்புகள்

இறப்புகள்

மேற்கோள்கள்
எம். அய்யாக்கண்ணு

மு. அய்யாக்கண்ணு (பிறப்பு ஆகத்துட் 15, 1927) ஒரு இந்திய அரசியல்வாதி ஆவாா். அவர் பெரம்பலூர் மாவட்டத்தின் லாடபுரம் கிராமத்தில் எஸ். முத்துசாமிக்கு மகனாகப் பிறந்தார்.. சிதம்பரம்,, அண்ணாமலை பல்கலைக்கழகத்தில் படிப்பை முடித்த பிறகு, சென்னை சட்டக் கல்லூரியில், பி.ஏ. (கௌரவ பட்டம்.) பெற்றாா். 1949 ஆம் ஆண்டில் இவர் அண்ணாமலை பல்கலைக்கழகத்தின சமூக சேவை சங்கத்தின் செயலாளா் ஆனாா். 1951 இல் வரலாறு மற்றும் அரசியல் சங்கத்தின் தலைவா் ஆனாா். அவர் சென்னை தாழ்த்தப்பட்ட வகுப்பு இளைஞர் சங்க செயலாளராகவும் பணியாற்றினார்.

அவர் 1953 ஆம் ஆண்டில் புவனேஸ்வரிவை மணந்தார். இவா்களுக்கு மூன்று குழந்தைகள் (இரண்டு மகன்கள் மற்றும் ஒரு மகள்) உள்ளனா். 1957 ஆம் ஆண்டு இந்திய பொதுத் தேர்தலில் நாகப்பட்டினம் தொகுதியில் இருந்து மக்களவைக்கு (இந்திய பாராளுமன்றத்தின் கீழ் சபை) தேர்ந்தெடுக்கப்பட்டார். அவர் இந்திய தேசிய காங்கிரஸின் வேட்பாளராக தாழ்த்தப்பட்ட தொகுதியில் போட்டியிட்டார். பின்னாளில் அவர் மேற்கு சென்னையில் உள்ள அண்ணாநகாில் வாழ்ந்து வந்தாா்..

குறிப்புகள் 

1927 பிறப்புகள்
பெரம்பலூர் மாவட்ட நபர்கள்
தமிழ்நாட்டைச் சேர்ந்த மக்களவை உறுப்பினர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
2ஆவது மக்களவை உறுப்பினர்கள்
2001: ஏ ஸ்பேஸ் ஒடிசி (திரைப்படம்)

2001: ஏ ஸ்பேஸ் ஒடிஸி (2001: A Space Odyssey) ( பொருள்; 2001: ஒரு விண்வெளிப் பயணம்) என்பது 1968 ஆண்டைய காவிய அறிவியல் புனைகதைத் திரைப்படம் ஆகும்.  இப்படத்தை இசுடான்லி குப்ரிக்கு தயாரித்து இயக்கியுள்ளார். ஆர்தர் சி. கிளார்க்கின் ‘தி சென்ட்டினெல்’ என்ற சிறுகதைதான் ‘2001: ஒரு விண்வெளிப் பயணம்’ படத்துக்குத் தொடக்கப்புள்ளி. அந்தக் கதையை குப்ரிக்கும் கிளார்க்கும் சேர்ந்து புதின வடிவில் விரிவாக்க ஆரம்பித்து, அதன் அடிப்படையிலேயே படத்தை உருவாக்கி, படம் வெளியானதையடுத்து, புதினமும் வெளியிடப்பட்டது.  இந்தப்படமானது புரிந்துகொள்ள மிகவும் கடினமானதாக இருந்த்தாக கருதப்பட்டாலும், இந்தப் படத்தில் விளக்கங்கள் ஏதும் அளிக்கப்படவில்லை. மாறாக, பார்வையாளர்களை அவர்களுக்கு விருப்பமான விளக்கங்களைக் கொடுத்துக்கொள்ள இயக்குநர் தூண்டினார்.

2001: எ ஸ்பேஸ் ஒடிசி திரைப்பத்தை அமெரிக்க ஸ்டுடியோவான மெட்ரோ கோல்ட்வைன் மேயர் நிதியுதவி செய்து, விநியோகித்தது, என்றாலும், படத்தின் படப்பிடிப்பு கிட்டத்தட்ட முற்றிலுமாக இங்கிலாந்தில் படமாக்கப்பட்டு, படத்தொகுப்பும் செய்யப்பட்டது. இந்தப்பணிகளுக்கு இங்கிலாந்தின் எம்ஜிஎம்- பிரித்தானிய ஸ்டுடியோஸ் மற்றும் ஷெப்பர்ட்டன் ஸ்டுடியோஸ்  ஆகியவற்றில் உள்ள வசதிகள் பயன்படுத்தப்பட்டன. இந்தத் திரைப்படம் வெளியானபோது விமர்சகர்கள் மற்றும் பார்வையாளர்கள் மத்தியில் கலவையான விமர்சனங்களைப் பெற்றது, என்றாலும் 1968 ஆம் ஆண்டின் மிகக் கூடுதலான வசூலை ஈட்டிய வட அமெரிக்க திரைப்படம் என்ற பெயரைப் பெற்றது. மேலும் இது நான்கு அகாதமி விருதுகளுக்குப் பரிந்துரைக்கப்பட்டது.

2001: ஏ ஸ்பேஸ் ஒடிசி திரைப்படமானது இதுவரை எடுக்கப்பட்ட திரைப்படங்களில் மகத்தான மற்றும் மிகவும் செல்வாக்கைச் செலுத்தும் திரைப்படங்களில் ஒன்றாக பரவலாக இக்காலத்தில் கருதப்படுகிறது.

கதைச்சுருக்கம் 
படத்தின் கதைத் துவக்கமானது நாற்பது லட்சம் ஆண்டுகளுக்கு முன்னதாக துவங்குகிறது. கதையின் துவக்கத்தில் ஆப்பிரிக்காவில் ஒரு சிறிய தண்ணீர் குட்டையை தங்கள் ஆதிக்கத்தில் கொண்டுவர இரண்டு மனிதக் குரங்குக் கூட்டங்கள் போட்டியிடுகின்றன. இச்சூழலில் அங்கு கரிய நிறத்திலான ஒரு செவ்வகக் கல்லோன்று காணப்படுகின்றது. அந்தக் கல்லைச் சுற்றி சில குரங்குகள் வருகின்றன. அப்போது அக்கல்லால் அக்கூட்டத்தில் உள்ள ஒரு குரங்குகானது ஒரு மாற்றத்தை அடைகிறது. மாற்றம் பெற்ற அக்குரங்கானது அங்கு இருந்த ஒரு எலும்பை ஆயுதமாகப் பயன்படுத்தி தன் எதிரிக் கூட்டத்தில் இருந்த குரங்கொன்றைக் கொன்று தண்ணீர் குட்டையை தன் ஆதிக்கத்தின்கீழ் கொண்டுவருகின்றது. இதைத் தொடர்ந்து கதையானது நாற்பது இலட்சம் ஆண்டுகள் தாண்டி 2001 ஆண்டுக்கு வந்து சேருகிறது. குரங்குகள் கண்டதைப் போன்ற ஒரு கல் நிலவில் புதைக்கப்பட்டிருக்கிறது. நிலவுக்கு வரும் விண்வெளி வீரர்கள் அக்கல்லை ஆராய்கின்றனர். அப்போது அந்த வீரர்களில் சிலரை ஹால் என்னும் கணினி கொன்றுவிடுகிறது. அதைக் கொல்லும் பிரதான பாத்திரமான டேவிட் போமேன் காலவெளியூடான பயணத்தை மேற்கொள்கிறார் என்று கதை பயணிக்கிறது.

மேற்கோள்கள் 

1968 திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
காவியத் திரைப்படங்கள்
பிரித்தானிய திரைப்படங்கள்
பாஃப்டா விருதினை வென்ற திரைப்படங்கள்
யூட்டாவில் படமாக்கப்பட்ட திரைப்படங்கள்
பெண்ணாறு

பெண்ணாறு (Penna  - also known as Pennar, Penner, Penneru or North Pinākinī)  தென்னிந்தியாவின் கர்நாடகா மாநிலத்தில் சிக்கபள்ளாபூர் மாவட்டத்தின், நந்தி மலையில் உற்பத்தியாகி, கிழக்கில் கர்நாடகா மற்றும் ஆந்திரப் பிரதேசம் மாநிலங்கள் வழியாக பாய்ந்து, இறுதியில் நெல்லூர் மாவட்டத்தின் வங்காள விரிகுடாவில் கலக்கிறது.  

597 கிலோ மீட்டர் நீளத்தில் பாயும் பெண்ணாறு, 55,213 சதுர கிலோ மீட்டர் வடிநிலம் கொண்டது. பெண்ணாறு, கர்நாடகா மாநிலத்தில் 6,937 சதுர கிலோ மீட்டர் பரப்பளவிற்கும், ஆந்திரப் பிரதேசத்தில் 48,276 சகிமீ பரப்பளவிற்கும் வடிநிலமாக உள்ளது.

மேற்கோள்கள்

வெளி இணைப்புகள்

கர்நாடக ஆறுகள் 
ஆந்திர ஆறுகள்
இந்திய ஆறுகள்
கோஜென் காடி

கோஜென் காடி ஒரு அருணாச்சல பிரதேசம் மாநிலத்தை சோ்ந்த ஒரு இந்திய அரசியல்வாதி ஆவார்.

2014  நடந்த அருணாச்சல பிரதேச சட்டமன்ற தேர்தலில் பாசார் தொகுதியில் இருந்து காதி தேர்வு செய்யப்பட்டார். இவா் அருணாச்சால மக்கள் கட்சி  வேட்பாளராக  நிறுத்தப்பட்டாா்.

குறிப்புகள் 

இந்திய தேசிய காங்கிரஸ் அரசியல்வாதிகள்
வாழும் நபர்கள்
அருணாசலப் பிரதேச சட்டமன்ற உறுப்பினர்கள்
லலித் மோகன் காந்தி

லலித் மோகன் காந்தி (அக்டோபர் 2, 1951 – டிசம்பர் 6, 2016) ஒரு ஓரிஸ்ஸா  மாநிலத்தை சோந்த இந்திய தேசிய காங்கிரஸ் கட்சியின் அரசியல்வாதி   ஆவாா்.

ஒடிசா சட்டப் பேரவை தேர்தலில் 1977 மற்றும் 1980 களில் டிடிலாகர் தொகுதியிலிருந்து தோ்ந்தெடுக்கப்பட்டாா்.  1980 ஆம் ஆண்டு ஜானகி பல்லாபி பட்நாயக்கின் கீழ் மாநில, தகவல் ஒலிபரப்பு மற்றும் பொது உறவுகள் மற்றும் திட்டமிடல் மற்றும் ஒருங்கிணைப்பு அமைச்சராக பணியாற்றினார்.

காயார்  இரயில்வே சந்திப்பு நிலையத்தில் ஒரு குறுகிய நிறுத்தம் முடிந்தபின் அவா் ரயிலை மாற்ற முயற்சித்தபோது காயங்கள் ஏற்பட்டன. பின்னா் டிசம்பர் 6, 2016 ல் காந்தி இறந்தார்.

குறிப்புகள் 

1951 பிறப்புகள்
2016 இறப்புகள்
இந்திய தேசிய காங்கிரஸ் அரசியல்வாதிகள்
ஒடிசா அரசியல்வாதிகள்
போக்குவரத்து விபத்து இறப்புகள்
ஜான் கீக்கி

ஜான் கீக்கி கிழக்கிந்திய நிறுவனத்தின் ஆட்சியின் கீழ், நவம்பர் 15, 1742 முதல் 26 நவம்பர் 1742 வரை பாம்பே மாகாணத்தின் ஆங்கில ஆளுநராக இருந்தார். இவர் ஏகாதிபத்திய நிர்வாகிகளில் முன்னணியில் உள்ள ஆளுநராக இருந்தார். இவர் சர் இசுடீபன் லா என்பவருக்குப் பின்னவராகவும், வில்லியம் வேக் என்பவருக்கு முன்னவராகவும் இந்தப் பதவியில் இருந்தார்.

மேற்கோள்கள் 

பிரித்தானிய இந்தியா
என். கோகுலக்கிருஷ்ணன்

என் கோகுலக்கிருஷ்ணன் ஒரு அரசியல்வாதி ஆவாா். இவர் இந்திய பாராளுமன்றத்தின் மேல் சபையான மாநிலங்களவைக்கு உறுப்பினராக புதுச்சோியிலிருந்து தோ்ந்தெடுக்கப்பட்டாா்.  அக்டோபர் 6, 2015 அன்று INCP. கண்ணன் பதவி காலம் முடிவடைந்ததை அடுத்து இவா் தேர்ந்தெடுக்கப்பட்டார்.

இவா் இந்திய அண்ணா திராவிட முன்னேற்றக் கழகத்தை (அ.இ.அ.தி.மு.க) அரசியல் கட்சியை சோ்ந்தவா்.

மேற்கோள்கள் 

1958 பிறப்புகள்
புதுச்சேரியைச் சேர்ந்த அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
மாநிலங்களவை உறுப்பினர்கள்
சின்னக்கனல்

சின்னக்கனல் (ஆங்கிலம் : Chinnakanal) என்பது இந்திய மாநிலமான கேரளாவின் இடுக்கி மாவட்டத்தில் அமைந்துள்ள ஒரு கிராமம் ஆகும். இங்குள்ள அருவி, சக்தி வீடு என்று அழைக்கப்படுகின்றது.மேலும் இவ்வூரில் மிகவும் பிரபலமான அரிசிக் கொம்பன் என்னும் கொம்பன் வகையைச் சார்ந்த காட்டு யானை இங்கு வசித்து வந்தது.

மக்கள்த்தொகை 
2011 ஆம் ஆண்டு மக்கள் தொகை கணக்கெடுப்பின்படி சின்னக்கனல் கிராமத்தில் 12,005 பேர் வசிக்கின்றனர். இதில் 6,098 பேர் ஆண்கள் மற்றும் 5,907 பேர் பெண்கள் ஆவர்.

மேற்கோள்கள் 

இடுக்கி மாவட்டத்தில் உள்ள ஊர்களும் நகரங்களும்
அபின் சியாம் குப்தா

அபின் சியாம் குப்தா (Abhinn Shyam Gupta)  (பிறப்பு: 2 அக்டோபர்1979, அலகாபாத்) இந்தியாவைச்  சார்ந்த பூப்பந்தாட்ட வீரர். ஒற்றையர் பிரிவில் முன்னாள் தேசிய வெற்றி வீரர். இவர், அலகாபாத்தில் வசிக்கிறார். 2004ல் கோடை ஒலிம்பிக்கில், பூப்பந்தாட்டத்தில், ஆடவர் ஒற்றையர் பிரிவில் விளையாடினார். 32வது ஆட்டத்தில் கொரியாவின், பார்க் டே- சாங்கிடம் தோற்றார்.

இந்திய பூப்பந்தாட்டத்தில் குப்தாவின் பங்களிப்புக்காக அர்சுனா விருது வழங்கப்பட்டது.

கல்வி மற்றும் வேலை 
அபின், அலகாபாத் பல்கலைகழகத்தில் பி.காம் பட்டத்தைப் பெற்றார். தற்போது, அலகாபாத், சுபேதார் முனையத்தில் உள்ள இந்திய எண்ணெய் நிறுவனத்தில்,  துணை மேலாளராக பணியாற்றுகின்றார்.

சாதனைகள் 
அபின் 2004ல் லிம்கா சாதனைகள் புத்தகத்தில் இடம்பெற்றார்.  சிறு, துணை இளைய, இளைய(இரு முறை) மற்றும் மூத்த(இரு முறை) ஆகிய வகை விளையாட்டுப் போட்டிகளில் தேசிய அளவில் வெற்றி பெற்ற ஒரே பூப்பந்தாட்ட வீரர் ஆவார்.

முக்கிய பங்கேற்பு 

 பொது நலவாய விளையாட்டுக்கள், குலாலம்பூர் – 1998
 உலக முதன்மை ஆட்டம்-கோப்பன்கேகன் – 1999
 பிரஞ்சு சுப்பர் தொடர் 2001 - வெற்றியாளர்
 சிவில்லி – 2001
 மான்செச்டர் – 2002
 ஆசிய விளையாட்டுப் போட்டி-பூசான் – 2002
 பிர்மின்காம் – 2003
 உலக ஒலிம்பிக்-ஏதேன் ஒலிம்பிக் – 2004
 U.S.A. (உலக முதன்மைப் போட்டிக்குத் தேர்வு) – 2005

References 

1979 பிறப்புகள்
வாழும் நபர்கள்
அருச்சுனா விருது பெற்றவர்கள்
மதுமித்தா பிஷ்ட்

மதுமித்தா பிஷ்ட்(பிறப்பு 5 அக்டோபர் 1964, சல்பைகுரி) ஒர் மேற்கு வங்காளத்தைச் சார்ந்த பூப்பந்தாட்ட வீரராவார். இவர் 8 முறை தேசிய ஒற்றையர் முதன்மை ஆட்டத்தையும், 9 முறை இரட்டையர் ஆட்டத்தையும், 12 முறை கலப்பு இரட்டையர் ஆட்டத்தையும் வென்றிருக்கிறார்.

விருதுகள் 

 1982ல் அர்சுனா விருதினைப் பெற்றார். 
 2006ல் பத்தும சிறீ விருதினைப் பெற்றார்.

மேற்கோள்கள் 

1964 பிறப்புகள்
வாழும் நபர்கள்
அருச்சுனா விருது பெற்றவர்கள்
சுகா மைக்கா ஆறு

சுகா மைக்கா ஆறு (Suha Mică) என்பது உருமேனியாவின் மால்டோவா ஆற்றின் ஒரு துணைஆறு ஆகும். இது மாலினிக்கு அருகிலுள்ள மால்டோவாவில் கலக்கின்றது. இதன் நீளம் 26 கி.மீ. (16 மைல்) ஆகும். சுகா மைக்கா ஆற்றின் வடிநிலப் பகுதி சுமார் 125 சதுர கி.மீ. ஆகும்.

மேற்கோள்கள்

 Administrația Națională Apelor Române - Cadastrul Apelor - București
 Institutul de Meteorologie și Hidrologie - Rîurile României - București 1971
 Trasee turistice - Județul Suceava 

உருமேனியா ஆறுகள்
பூலா சௌத்ரி

பூலா சவுத்ரி, (Bula Choudhury) (பிறப்பு 2 சனவரி 1970, ஹுக்ளி,இந்தியா) அர்சுனா மற்றும் பத்ம சிறீ விருது பெற்ற முன்னாள் பெண்கள் நீச்சல் வெற்றியாளர் ஆவார்` இவர், 2006 முதல் 2011 வரை இந்திய மாநிலமான மேற்கு வங்காள சட்டப்பேரவை உறுப்பினராக இருந்தார்.

நீச்சல் 
இவர், தனது ஒன்பதாவது வயதில், தேசிய அளவிளான போட்டியில் கலந்து கொண்டார். தனது வயது ஒத்தோர் பிரிவில் ஆதிக்கம் செலுத்தி, 6 போட்டிகளில் 6 தங்கப் பதக்கங்களைப் பெற்றார். பல்வேறு இளையோர் பிரிவு மற்றும் தேசிய அளவிலான போட்டிகளில் வெற்றிப் பெற்றார். 1991ல் தெற்காசிய விளையாட்டுக் கூட்டமைப்புப் போட்டிகளில் 6 தங்கப் பதக்கங்களை வென்றார்.  

1989ல் தொலை தூர நீச்சல் செய்ய ஆரம்பித்தார். மேலும் அவ்வாண்டில் ஆங்கில கால்வாயை நீந்திக் கடந்தார். 1996ல் 81கிமீ முர்சிதாபாத் தொலை தூர நீச்சல் போட்டியினை வென்றார். 1999ல் ஆங்கிலக் கால்வாயை நீந்திக் கடந்தார். 2005ல் ஐந்து கண்டங்களின் சமுத்திர கால்வாய்களை கடந்த முதல் பெண் ஆவார்.  ஜிப்பிரால்டர் நீரிணை, டைர்ஹனியன் கடல், கூக் நீரிணை, கிரேக்க்த்தில் உள்ள டோரொனியொஸ் வளைகுடா, கலிபோர்னியா கடற்கரையையொட்டிய கட்டலினா கால்வாய் மற்றும் தென் ஆப்பிரிக்கா, ரோபன் தீவுக்கு செல்லக்கூடிய மூன்று நங்கூர விரிகூடா இதில் அடங்கும். கொல்கத்தாவில் நீச்சல் சங்கத்தினை ஆரம்பிக்க உள்ளார்.

விருதுகள் மற்றும் தனித்தன்மை 

 எழு கடல்கலை நீந்திக் கடந்த முதல் பெண்
 1989 மற்றும் 1999 ஆகிய ஆண்டுகளில் ஆங்கில கால்வாயை இரு முறை நீந்திக் கடந்தார்.
 1990ல் அர்சுனா விருதினைப் பெற்றார்..  
 பத்ம சிறீ விருதும் இவருக்கு வழங்கப்பட்டது.

மேற்கோள்கள் 

1970 பிறப்புகள்
21-ஆம் நூற்றாண்டு இந்திய அரசியல்வாதிகள்
வங்காள மக்கள்
வாழும் நபர்கள்
அருச்சுனா விருது பெற்றவர்கள்
நீச்சல் வீரர்கள்
இஸ்மாயில் ஹுசைன்

இஸ்மாயில் ஹுசைன் (1 ஏப்ரல் 1950 - ஏப்ரல் 24, 2015) என்பவா் இந்தியாவை சோ்ந்த அரசியல்வாதி ஆவாா். இவா் இந்திய தேசிய காங்கிரஸ் கட்சியின் சாா்பாக பார்பெட்டா மக்களவை தொகுதியிலிருந்து இந்திய பாராளுமன்றத்திற்கு உறுப்பினராக தோ்ந்தெடுக்கப்பட்டாா்.

குறிப்புகள் 

15வது மக்களவை உறுப்பினர்கள்
1950 பிறப்புகள்
2015 இறப்புகள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
சஜ்ஜன் சிங் சீமா

சஜ்ஜன் சிங் சீமா இந்தியாவைச் சார்ந்த கூடைப்பந்து வீரர். 1982ல் ஆசிய விளையாட்டுப் போட்டி மற்றும் 1981,1983 மற்றும் 1985ல் நடைபெற்ற ஆசிய கூடைப்பந்து போட்டி உட்பட் பல்வேறு பன்னாட்டு விளையாட்டுப் போட்டிகளில் இந்தியவின் சார்பாக விளையாடியுள்ளார். 1999ல் அர்சுனா விருது மற்றும் 1983ல் மகராசா இரஞ்சித் சிங் விருது இவருக்கு வழங்கப்பட்டது.

இளமைக் காலம் 
சஜ்ஜன் சிங் 1957ல் பஞ்சாப் மாநிலத்தின் கபூர்தலா மாவட்டத்தின் டபுலியன் கிராமத்தில் பிறந்தார். கபூர்தலாவில் உள்ள கர்னாலியா கல்சா உயர் நிலைப் பள்ளியில் படித்தார். பின்னர் விளையாட்டுக் கல்லுரியில் பயின்றார்.

கூடைப்பந்து 
1976ல் கூடைப்பந்து விளையாட ஆரம்பித்தார். 1976ல் ஜெய்பூரில்  நடைபெற்ற பல்கலைகழகங்களுக்கிடையெயான போட்டியில் முதன் முதலில் பங்கேற்றார். 1994ல் விளையாட்டிலிருந்து ஓய்வுப் பெற்றார். பஞ்சாப் காவல்துறையில் எஸ் பியாகவும் லுதியானாவில் துணை கமிஷ்னராகவும்(போக்குவரத்து) பணியாற்றினார்.

தனிப்பட்ட வாழ்க்கை 
அவரது சகோதரர்கள் பல்கர் சிங், குர்மீத் சிங், மற்றும் அவரது உறவினர் குல்தீப் சிங் ஆகியோர் இந்தியாவின் சார்பாக கூடைப்பந்து விளையாடியுள்ளனர். இவரது மகள் குனீட் சிங் கவுர் 17 வயதுக்கு உட்பட்டோர் பிரிவில் தேசிய அளவில் விளையாடியுள்ளார்.

2017ல் பஞ்சாப் தேர்தலில் ஆம் ஆத்மி கட்சியின் சார்பாக சுல்தான்பூர் லோதியில் போட்டியிட்டார்.

References 

1957 பிறப்புகள்
இந்திய காவல் அதிகாரிகள்
வாழும் நபர்கள்
அருச்சுனா விருது பெற்றவர்கள்
மோனாலிசா பருவா மேத்தா

மோனாலிசா பருவா மேத்தா (Monalisa Barua Mehta) இந்தியாவைச் சார்ந்த மேசைப்பந்தாட்ட வீரராவார். இவர் 1987-இல் அர்ச்சுனா விருதினைப் பெற்றார். இவர் அசாமின் முக்கிய விளையாட்டு ஆளுமையாவார்.

எட்டு முறை தேசிய மேசைப்பந்தாட்ட போட்டியை வென்ற கமலேஷ் மேத்தாவை திருமணம் செய்துள்ளார். .

இந்திய எண்ணெய் நிறுவனத்தில் பணிபுரிகின்றார்.

மேற்கோள்கள்

வாழும் நபர்கள்
அருச்சுனா விருது பெற்றவர்கள்
இந்திய மேசைப்பந்தாட்ட வீரர்கள்
திராவிட இயக்கத் தமிழர் பேரவை

திராவிட இயக்கத் தமிழர் பேரவை என்பது திராவிட இயக்கத்தினை அடித்தளமாகக் கொண்டு, அடுத்த தளங்களில் கிளை விரித்து, "நாம் ஆரியத்தால் வீழ்ந்தோம், திராவிடத்தால் எழுந்தோம்” என்ற  கருத்தாக்கத்தை அடிப்படையாகக் கொண்டு தொடக்கப்பட்ட இயக்கம் ஆகும்.

இப்பேரவையின் தலைவர்  சுப. வீரபாண்டியன்.

இப்பேரவை 22 சனவரி 2007ஆம் ஆண்டு சென்னை கலைவாணர் அரங்கில் தொடங்கப்பட்டது. இப்பேரவையின் மூலம் கருஞ்சட்டைத் தமிழர் என்னும் மாத இதழ் வெளிவருகிறது. பின்பு இது மாதம் இருமுறையாக மாற்றப்பட்டது.

பொறுப்பாளர்கள்

மேற்கோள்கள் 

தமிழ்நாட்டு திராவிட அமைப்புகள்
அண்டமி

அண்டமி (Andami) என்பது இந்தியாவின் தமிழ்நாடு, தஞ்சாவூர் மாவட்டத்தில் உள்ள பட்டுக்கோட்டை தாலுக்காவில் உள்ள ஓர் ஊர். இது முசுகுந்தன் சமூகத்தின் 32 கிராமங்களில் ஒன்றாகும்.

2001 மக்கள் தொகை கணக்கெடுப்பின்படி, அண்டமியின் மொத்த மக்கட்தொகை 1337 ஆகும், இதில் 624 ஆண்களும் 713 பெண்களும் உள்ளனர். பாலின விகிதம் 1143. கல்வியறிவு விகிதம் 70.5 ஆகும்.

இவ்வூரில் பிறந்தவர்கள்
 சுவாமி சிமரணானந்தா, இராமகிருட்டிண இயக்கத்தின் 16-ஆவது தலைவர்

மேற்கோள்கள்

தஞ்சாவூர் மாவட்டத்திலுள்ள கிராமங்கள்
சாட்மாலா மலைத்தொடர்

சாட்மாலா (Satmala), மகராட்டிர மாநிலம் நாசிக் மாவட்டம் வழியாகச் செல்லும் ஒரு மலைத் தொடராகும். சகாயத்திரி மலைத்தொடரின் ஒரு பகுதியாகும். இச்சிகரம் மாவட்டத்தின் பெரும்பாலான பகுதிகளிலிருந்தும், முக்கிய இடங்களிலிருந்தும் பார்க்க முடியும். இச்சிகரங்களில் உயரமான சிகரமான தோதப்(1,451அடி), மகராட்டிரத்தின், கல்சுபாய் மற்றும் சால்கருக்கு அடுத்த மூன்றாவது உயரமான சிகரமாகும். மேற்கு தொடர்ச்சி மலைகளில் 29வது உயரமான மலையாகும். இதன் கிழக்கு பகுதியில் சான்வாடு தொடர் அமைந்துள்ளது. சாட்மாலா என்ற பெயரில் தெலுங்கானாவிலும் ஒரு மலைத்தொடர் உள்ளது.

மலைகளின் பட்டியல்

மேற்கோள்கள்

நாசிக் மாவட்டம்
இந்திய மலைத்தொடர்கள்
மேற்குத் தொடர்ச்சி மலைத்தொடரிலுள்ள மலைகள்